„42 de grupuri civice și organizații neguvernamentale, precum și confederațiile sindicale Blocul Național Sindical (alcătuit din 34 de federații profesionale) și Cartel Alfa (alcătuit din 41 de federații profesionale) cheamă fiecare român să ceară în stradă, duminică, 26 noiembrie 2017, ora 18.00, retragerea legilor Justiției și a legilor de modificare a codurilor penale, respingerea în Parlament a ordonanței privind modificarea legislației fiscale și demisia imediată a Guvernului și a președinților Camerei Deputaților și Senatului”,  se arată într-un comunicat publicat pe pagina de Facebook dedicată protestelor de duminică .  În Capitală, manifestanții se vor întâlni la ora 18:00, în Piața Victoriei, după care la 19:30 mulțimea va pleca în marș către Parlament , acolo unde oamenii sunt îndemnați să strige: „NU scăpați!!! DEMISIA!”.